2

6

   Z A P I S N I K
 29. sjednice Vijeća Mjesnog odbora Ferenščica
15. rujna 2023.
u prostorijama mjesnog odbora Ferenščica,
s početkom u 18:00 sati

NAZOČNI ČLANOVI VIJEĆA:
Ante Palada, Siniša Mikuličić, Ištvan Pacal, Iva Majsak, Martina Erstić

NENAZOČNI ČLANOVI VIJEĆA:
Marko Bilić, Danko Knoblo

OSTALI NAZOČNI:
Nema
 
Predsjedava Ante Palada, predsjednik Vijeća.

Zapisnik vodi Iva Majsak 

	Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 28. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 27. sjednice Vijeća, održane 22. kolovoza 2023.  uz izmjenu rednog broja sjednice u tekstu Zapisnika gdje je navedena 27. Sjednica , a radi se o Zapisniku 28.Sjednice .

	Na prijedlog predsjednika Vijeće jednoglasno utvrđuje

Dopunjeni D N E V N I   R E D 

1. Aktualna komunalna problematika
2. Korištenje prostora MS
3. Razno: izvješća, pitanja i prijedlozi.

Članovi Vijeća primili su pisani materijal uz poziv.

Ad 1. Aktualna komunalna problematika  
U raspravi oko aktualne komunalne problematike sudjeluje 5 od 7 vijećnika. Raspravljaju o slijedećoj problematici:
  
1.  Izmještanje željezne konstrukcije za mehaničko čišćenje tepiha (tzv. „ klof štange “)
( predlagateljica : Martina Erstić )
2. [bookmark: _Hlk145961063]Zahtjev za opetovanim davanjem zabrane prometovanja teškim vozilima ( kamionima preko 7,5t)  kroz naselje  ( predlagatelj : Siniša Mikuličić  )
3. Obnova južnog ogranka Ivekovićeve ulice (spoj između Ivekovićeve  i Lovinčićeve uz OŠ Ružičnjak) ( predlagatelj : Siniša Mikuličić  )
4. Zahtjev za postavljanjem uspornika u Lovinčićevoj ulici ( predlagateljica : Nadica Denardis)
5. Zahtjev za postavljanjem uspornika u ulici I. Ferenščica kod kućnog br. 77 (predlagatelj : Ante Palada )
6. Zahtjev za uređenjem i upuštanjem rubnjaka kod Ivanićgradske 58 (predlagatelj : Vlado Varga)
7. Zahtjev za uređenjem prostora zelenog otoka oko kontejnera za razvrstani otpad, spoj IV. Ferenščice i I. Ferenščice (predlagatelj : Vlado Varga)
8. Zahtjev za postavljanjem zaštitne ograde s obje strane neposredno uz potok Bliznec u blizini tramvajske stanice (predlagatelj : Vlado Varga) 
9. Zahtjev za omogućavanjem dvosmjernog prometa na I. Ferenščici, kod DV Duga prema Čavićevoj (predlagatelj : Vlado Varga) 
10. Prijedlog o prihvaćanju predložene suorganizacije besplatne filmske radionice sa Centrom za dramsku umjetnost od 21. do 23.09.2023. na prostoru zelene površine iza prostorija MO Ferenščica, Ivanićgradska 66



Nakon rasprave Vijeće jednoglasno donosi:


Z A K L J U Č A K
o izmještanju željezne konstrukcije za mehaničko čišćenje tepiha (tzv. „klopf štange “) podalje od parkinga, kod ulaza I. Ferenščica 61, sa zapadne strane
( predlagateljica : Martina Erstić )

Temeljem prijedloga vijećnice Martine Erstić, Vijeće Mjesnog Odbora Ferenščica jednoglasno donosi zaključak da se naloži nadležnim tvrtkama izmještanje predmetne tzv. „ klopf štange “ podalje od parkinga , Ivanićgradska 61, sa zapadne strane. 
	Obrazloženje: Zbog utvrđenog  činjeničnog stanja da se prilikom upotrebe „ klopf štange “ praše i prljaju parkirani automobili u blizini , Vijeće mjesnog odbora ovaj prijedlog smatra opravdanim i traži da se predmetna konstrukcija izmjesti na toj javnoj površini malo dalje, odnosno metar i pol do dva sjevernije od trenutne lokacije. 

Z A K L J U Č A K
o opetovanom davanju zabrane prometovanja teškim vozilima (kamionima preko 7,5t)  kroz naselje  ( predlagatelj : Siniša Mikuličić  )

Temeljem prijedloga vijećnika Siniše  Mikuličića,  Vijeće Mjesnog odbora Ferenščica    jednoglasno donosi zaključak  i traži od VGČ Peščenica – Žitnjak da se ponovno zabrani tvrtki Paron d.o.o. i GIP Pionir d.o.o. te njihovim kooperantima prometovanje teretnih vozila nerazvrstanim prometnicama kroz naselje već da za svoje potrebe  koriste alternativne pravce. 
Obrazloženje : s obzirom se vozači spomenutih tvrtki  ne pridržavaju prethodno dane im zabrane temeljem ranije donesenog Zaključka VMO Ferenščica od dana, Vijeće mjesnog odbora Ferenščica jednoglasno prihvaća prijedlog ponovno traži da se dotične tvrtke opomenu po ovom pitanju uz pojačan policijski nadzor te nadzor komunalnih i prometnih redara. 


Z A K L J U Č A K 

o Zahtjevu za obnovom južnog ogranka Ivekovićeve ulice (spoj između Ivekovićeve  i Lovinčićeve uz OŠ Ružičnjak) po završetku radova gradnje ( predlagatelj : Siniša Mikuličić  ) 
Temeljem prijedloga vijećnika Siniše  Mikuličića,  Vijeće Mjesnog odbora Ferenščica    jednoglasno donosi zaključak i moli Vijeće gradske četvrti da zatraži od investitora gradnje da po završetku svojih radova spomenutu prometnicu uredi i vrati u funkciju.  
Obrazloženje : Investitor je prilikom gradnje stambenog kompleksa uz ovu prometnicu uništio do stupnja neupotrebljivosti , stoga se smatra nužnim da se isti uredi po završetku radova. . U prilogu zapisnika dostavljamo slike lokacije prije početka radova te trenutno stanje slikano polovinom rujna 2023.




Z A K L J U Č A K 

o postavljanju uspornika u Lovinčićevoj ulici (predlagateljica : Nadica Denardis)

Temeljem navedenog prijedloga gđe. Nadice Denardis, Vijeće Mjesnog odbora Ferenščica, jednoglasno dosnosi zaključak i predlaže Vijeću Gradske četvrti Peščenica-Žitnjak da se uputi nadležnim tvrtkama zahtjev za postavljanjem uspornika u Lovinčićevoj ulici na predjelu kod skretanja za ulaz u krug tvrtke STSI . 
Obrazloženje : VMO Ferenščica jednoglasno je prihvatilo ovaj prijedlog i smatra ga opravdanim zbog toga što se vozila tuda kreću neprilagođenom brzinom u zoni novo izgrađenog djela stambenog naselja i u blizini dvije osnovne škole u Ivekovićevoj ulici čime izravno ugrožavaju sigurnost ponajprije najmlađih a ujedno i svih ostalih sudionika u prometu. Novim prometnim ebaloratom za MO Ferenščica uspornik prometa u Lovinčićevoj ulici nije predviđen te tražimo da se neovisno od prometnog elaborata od nadležnog gradskog ureda zatraži izdavanje rješenja o postavljanju uspornika prometa.

Z A K L J U Č A K

o postavljanju uspornika u I. Ferenščici 77 (predlagatelj : Ante Palada )

[bookmark: _Hlk146041946]Temeljem navedenog prijedloga predsjednika Vijeća Ante Palade, Vijeće Mjesnog odbora Ferenščica jednoglasno donosi Zaključak i  predlaže Vijeću Gradske četvrti Peščenica-Žitnjak da se uputi nadležnim tvrtkama zahtjev za postavljanjem uspornika u I. Ferenščica kod kućnog broja 77.  
Obrazloženje : VMO Ferenščica jednoglasno je prihvatilo ovaj prijedlog i smatra ga opravdanim jer se na tom predjelu vozila kreću brzinom većom od dopuštene i ugrožavaju sudionike u prometu a na ovoj lokaciji se pretežno radi o djeci koji su korisnici DV Duga te ostaloj djeci koja svakodnevno borave u dječjem parku koji se nalazi točno uz lokaciju na kojoj tražimo postavljanje uspornika prometa. Novim prometnim ebaloratom za MO Ferenščica uspornik prometa na predmetnoj lokaciji nije predviđen te tražimo da se neovisno od prometnog elaborata od nadležnog gradskog ureda zatraži izdavanje rješenja o postavljanju kako bi se umirio promet ulicom 1. Ferenščica.

Z A K L J U Č A K

o uređenju i upuštanju  rubnjaka kod Ivanićgradske 58 ( predlagatelj : Vlado Varga)
Temeljem navedenog prijedloga gospodina V. Varge  , Vijeće Mjesnog odbora Ferenščica, jednoglasno prihvaća Zaključak i predlaže Vijeću Gradske četvrti Peščenica-Žitnjak da se uputi nadležnim tvrtkama zahtjev za uređenjem već upuštenog rubnjaka u križanju kod Ivanićgradske 58 -  pješački prijelaz prema 1. Ferenščici 45. 
Obrazloženje : VMO Ferenščica jednoglasno je prihvatilo ovaj prijedlog i smatra ga opravdanim jer na tom mjestu invalidi s pomagalima ne mogu prijeći cestu na siguran način s obzirom da je postojeći upušteni rubnjak u iznimno lošem stanju te umjesto da olakša osobama sa invaliditetom koja koriste pomagala za kretanje da se lakše popnu i siđu sa nogostupa na ovoj lokaciji loše stanje rubnjaka onemogućava siguran promet osoba sa invaliditetom. S obzirom da je predlagatelj i sam na žalost primoran koristiti hodalicu iz prve ruke nam je iznio problem koji mu takav rubnjak predstavlja u kretanju.

Z A K L J U Č A K

o Zahtjevu  za uređenjem prostora oko  kontejnera za razvrstani otpad , 
početak spoj IV. i I. Ferenščice (predlagatelj : Vlado Varga )

Temeljem navedenog prijedloga gospodina Vlade Varge, Vijeće Mjesnog odbora Ferenščica  donosi Zaključak te jednoglasno odbija predloženo.  
Obrazloženje :  spomenuti spremnici za razvrstani otpad su u planu za djelomično uklanjanje ili premještanje, stoga nema potrebe za uređenjem lokacije već se moli da Vijeće gradske četvrti uputi Zahtjev nadležnim  službama da uklone otpad sa spomenute javne  površine oko spremnika. 

Z A K L J U Č A K
O Zahtjevu za uspostavom dvosmjernog prometa
u I. Ferenščici kod DV DUGA (predlagatelj : Vlado Varga )


Temeljem navedenog prijedloga gospodina Vlade Varge, Vijeće Mjesnog odbora Ferenščica  donosi Zaključak te jednoglasno odbija predloženo.  
Obrazloženje :  dvosmjerni promet nije moguć zbog širine kolnika i sigurnosti ostalih sudionika u prometu (ponajprije pješaka koji su na toj lokaciji većinom djeca koji su korisnici DV Duga), te prometne studije koja to trenutačno nije predvidjela. Prethodnim odlukama aktualnog saziva Vijeća MO Ferenščica doneseni su zaključci kojima je na tom dijelu predviđeno ukloniti parking uz ogradu DV Duga i na tom mjestu osigurati nogostup za pješake kako bi djeca i roditelji sa sigurnošću mogla prolaziti tim područjem. 


Z A K L J U Č A K
O Zahtjevu za postavljanjem dodatne produžene zaštitne ograde na Mostu Bliznec  kod tramvajske stanice Ferenščica s obje strane  ( predlagatelj : Vlado Varga)
Temeljem navedenog prijedloga gospodina V. Varge  , Vijeće Mjesnog odbora Ferenščica, jednoglasno prihvaća Zaključak i predlaže Vijeću Gradske četvrti Peščenica-Žitnjak da se uputi nadležnim službama odnosno nadležnom Gradskom uredu zahtjev da razmotre sigurnosno rješenje za ovaj problem . 
Obrazloženje : VMO Ferenščica jednoglasno je prihvatilo ovaj prijedlog i smatra ga opravdanim no prepušta struci da donese konačnu odluku. U prilogu zapisnika dostavljamo slike lokacije sa označenim mjestima na kojima se traži produljenje zaštitne ograde.





Z A K L J U Č A K

O prijedlogu o prihvaćanju predložene suorganizacije besplatne filmske radionice sa Centrom za dramsku umjetnost od 21. do 23.09.2023. na prostoru zelene površine iza prostorija MO Ferenščica, Ivanićgradska 66
 ( predlagatelj : Karla Crnčević, Centar za dramsku umjetnost)

Temeljem navedenog prijedloga gospođe Karle Crnčević iz Centra za dramsku umjetnost, Vijeće Mjesnog odbora Ferenščica, jednoglasno prihvaća Zaključak.
Obrazloženje : VMO Ferenščica jednoglasno je prihvatilo ovaj prijedlog i smatra ga opravdanim i korisnim za podizanje kulturnih aktivnosti u MO.

Ad 2. Korištenje prostora MS 

Članovi Vijeća primili su pisani materijal uz poziv.

U raspravi oko korištenja prostora MS sudjeluje 5 od 7 vijećnika. Raspravljaju o slijedećoj tematici:
[bookmark: _Hlk94291914]1. Jednokretno korištenje prostorija MS od strane Udruga djece hrvatskih  branitelja Zagreb 30.09.2023. i 01.10.2023. u periodu od 08-22 h. 

[bookmark: _GoBack]Nakon rasprave Vijeće jednoglasno donosi:

Z A K L J U Č A K
o jednokratnom korištenju prostorija MS Ferenščica

Temeljem zahtjeva vezanog za jednokratno korištenje prostorija MS, Vijeće Mjesnog odbora Ferenščica odobrava korištenje istog  za   Udrugu djece hrvatskih branitelja Zagreb  u terminu od 08 – 22 h  30.09.23. i 01.10.23.


Ad 3.Razno: izvješća, pitanja i prijedlozi

Predsjednik Vijeća MO Ferenščica Ante Palada obavještava sve prisutne vijećnike o
mailovima pristiglima na službenu mail adresu MO Ferenščica sa izviješćima i daljnjim
postupanjima po prethodnim prijedlozima MO Ferenščica od strane Vijeća Gradske    četvrti Peščenica-Žitnjak koji su iste poslali na daljnje postupanje nadležnim gradskim službama i
poduzećima. Uz to izvještava i o planiranim radionica na području mjesnog odbora . 

Dovršeno u 19:20 sati

KLASA: 024-08/23-003/1797
URBROJ:251-13-11-11/003-23-2

U Zagrebu , 15.09.2023.

Zapisnik sastavila: 							        Predsjednik
Iva Majsak							                    Vijeća Mjesnog odbora
					                        Ante Palada
						       
